Svetovno prvenstvo v hokeju na ledu 1951
Svetovno prvenstvo v hokeju na ledu 1951 je bilo osemnajsto Svetovno prvenstvo v hokeju na ledu. Potekalo je med 9. in 17. marcem 1951 v Parizu, Francija. Zlato medaljo je osvojila kanadska reprezentanca, srebrno švedska, bronasto pa švicarska, v konkurenci trinajstih reprezentanc, drugič tudi jugoslovanske, ki je osvojila trinajsto mesto. Prvič je prvenstvo potekalo ločeno za elitno skupino sedmih reprezentanc in drugorazredno skupino šestih reprezentanc "Critérium Européen", kasnejšo skupino B.